Edis Tatli

Edis Tatli (s. 13. elokuuta 1987) on kosovolaissyntyinen suomalainen uransa lopettanut kevyen sarjan nyrkkeilijä ja Euroopan mestari. Hän voitti ammattilaisurallaan 35 ottelua, joista 10 tyrmäyksellä ja hävisi kolme ottelua. Tatlin valmentajana toimi Pekka Mäki.

 Ammattilaisura 

Tatli voitti 8. joulukuuta 2012 EU:n mestaruuden Espoossa käydyssä ottelussa italialaista Paolo Gassania vastaan.

Tatli voitti 9. maaliskuuta 2013 WBA-liiton Inter-Continental -mestaruuden Espoossa Dominikaanisen tasavallan Felix Loraa vastaan käymässään 12-eräisessä ottelussa yksimielisesti pisteillä.

Edis Tatli voitti 17. elokuuta 2013 Olavinlinnassa Savonlinnassa nigerialaisen Innocent Anyanwun tyrmäyksellä viidennessä erässä kahdeksaneräiseksi suunnitellussa ottelussa.

Tatli puolusti menestyksekkäästi Inter-Continental-mestaruuttaan 12-eräisessä titteliottelussa Etelä-Afrikan kaksinkertaista maailmanmestaria Mzonke Fanaa vastaan 7. joulukuuta 2013 Espoossa voittaen hänet yksimielisesti pisteillä.

Tatli puolusti kevyen sarjan WBA-liiton Inter-Continental mestaruuttaan 9. toukokuuta 2014 voittamalla italialaisen Antonio De Vitisin Espoossa käydyssä ottelussa luovutuksella 8. erässä.

Tatli otteli 20. syyskuuta Helsingin Hartwall Arenassa WBA-liiton MM-ottelussa kuubalaista Richar Abrilia vastaan. Edellisen kerran oli suomalainen otellut MM-kehässä Suomessa 52 vuotta aikaisemmin, vuonna 1962, jolloin Olli Mäki otteli höyhensarjassa Helsingin Olympiastadionilla Davey Moorea vastaan. Tatli hävisi ottelun tuomariäänin 114–114, 112–116, 111–117. Tammikuussa 2015 Tatli voitti latvialaisen Olegs Vilcansin teknisellä tyrmäyksellä Helsingin Pitäjänmäessä.

Tatlin piti nyrkkeillä kevyen sarjan Euroopan-mestaruudesta italialaista Emiliano Marsilia vastaan 24. huhtikuuta 2015  Helsingissä järjestettävässä ottelussa, mutta Marsini ilmoitti 9. huhtíkuuta 2015 vetäytyvänsä ottelusta käsivamman vuoksi. Samalla häneltä riistettiin mestaruustitteli ja se julistettiin avoimeksi. Tatli otteli jo aiemmin sovittuna päivänä mestaruudesta ranskalaista Yvan Mendya vastaan ja voitti Euroopan-mestaruuden yksimielisellä pistevoitolla. 
Ottelun jälkeen paljastui, että Tatli oli otellut mestaruudesta oikea käsi puudutettuna ja hänen kädessään epäiltiin jopa murtumaa. Kättä ei kuitenkaan leikattu, vaan se lastoitettiin noin kuudeksi viikoksi paranemisen varmistamiseksi. Nyrkkeilymaailman suurin promootioyhtiö Top Rank tarjosi toukokuun 2015 alussa tuoreelle Euroopan mestarille sopimusta. 

Tatli voitti 21. marraskuuta 2015 Helsingissä Töölön Kisahallissa kahdeksaneräisessä ottelussa georgialaisen Ramaz Bebnadzen teknisellä tyrmäyksellä kolmannessa erässä .

Tatlin oli tarkoitus puolustaa EM-titteliään britti Kevin Mitchelliä vastaan Espoon Metro Arenassa 18. maaliskuuta 2016 käydyssä ottelussa, mutta yllättäen Mitchell ilmoittikin lopettavansa uransa ja näin Tatlin vastustaja ottelussa vaihtui. Tatli voitti Italian Massimiliano Ballisain 12-eräisessä ottelussa yksimielisin pistein ja säilytti näin mestaruutensa, vaikka kävikin ottelun kolmannessa erässä kerran lattiassa.

Tatli voitti 13. elokuuta 2016 Olavinlinnassa Savonlinnassa espanjalaisen Cristian Moralesin yksimielisesti pistein ja säilytti näin Euroopan mestaruutensa.

Tatli kohtasi Euroopan mestarina ykköshaastajansa italialaisen Manuel Lancian 17. joulukuuta 2016 Helsingin Hartwall Arenassa. Tuomari keskeytti Tatlin tekniseen tyrmäykseen ottelun yhdeksännessä erässä ja näin Tatli puolusti menestyksekkäästi jo neljännen kerran EM-titteliään.

Tatli hävisi 6. toukokuuta 2017 Turussa käydyssä ottelussa Belgian Fransesco Pateralle hajaäänituomiolla 2–1 ja menetti näin Euroopan mestaruutensa. Tatlin valmentaja Pekka Mäki aikoi jättää tuomiosta vastalauseen Euroopan nyrkkeilyliittoon EBU:un, koska katsoi Tatlin voittaneen ottelun.

Tatli kohtasi Pateran uudestaan Helsingin Kisahallissa 12. joulukuuta 2017 järjestetyssä The Remach -nimisessä titteliottelussa ja voitti ottelun kaikin tuomariäänin. Tatlista tuli näin ensimmäinen suomalainen ammattilaisnyrkkeilijä, joka on kyennyt voittamaan kerran menettämänsä tittelin uudelleen takaisin. Tatli mursi ottelun kolmannessa erässä kätensä ja se jouduttiin leikkaamaan ottelun jälkeen.

Tatli puolusti mestaruuttaan espanjalaista Frank Urquiagaa vastaan Olavinlinnassa Savonlinnassa käydyssä ottelussa elokuussa 2018 voittaen 12-eräisen ottelun yksimielisesti pistein.

Tatli ilmoitti elokuussa 2018 luopuvansa Euroopan mestaruudesta keskittyäkseen pelkästään MM-otteluihin.

Tatli kohtasi yhdysvaltalaisen Teofimo Lopezin 20. huhtikuuta 2019 Madison Square Gardenissa New Yorkissa. Ottelun panoksena oli WBO-liiton kevyen sarjan ”väliaikainen mestaruus”, joka tarkoittaa käytännössä MM-karsintaottelua. Ottelussa hän kärsi tappion teknisellä tyrmäyksellä viidennessä erässä.Edis Tatlille kivulias tappio – Teofimo Lopez tyrmäsi tulisella kylkiosumalla

Tatli voitti 10. elokuuta 2019 Savonlinnassa kahdeksaneräisessä ottelussa nicaragualaisen Berman Sanchezin pistevoitolla kaikin tuomariäänin.

Tatli ilmoittti syyskuussa 2022 lopettavansa nyrkkeilyuransa.

 Ammattilaisuran tilastot 

32 voittoa, 3 tappiota, 0 ratkaisematonta KO = tyrmäys, TKO = tekninen tyrmäys, PTS = pisteillä. RTD = luovutusTulosVastustajaRatkaisuEräPäivämääräPaikkaHuom. Voitto  Mohammed Ali Cherif  pistevoitto 3/3  4 22.10.2007  Helsinki, Suomi  Voitto  Juris Ivanovs  pistevoitto 3/3  4 1.2.2008  Helsinki, Suomi  Voitto  Alexander Saltykov  pistevoitto 3/3  4 18.4.2008  Helsinki, Suomi  Voitto  Leonti Vorontsuk  pistevoitto 3/3  4 14.6.2008  Espoo, Suomi  Voitto  Idiozan Matos  pistevoitto 3/3  6 30.8.2008  Tampere, Suomi  Voitto  Juan Zapata  pistevoitto 3/3  6 28.11.2008  Helsinki, Suomi  Voitto  Sento Martinez  pistevoitto 3/3  6 14.2.2009  Tampere, Suomi  Voitto  Walberto Gaxiola  KO  1/6 18.4.2009  Helsinki, Suomi  2.48 Voitto  Alex Bone pistevoitto 3/3  6 24.10.2009  Helsinki, Suomi  Voitto  Nikolajs Jasenko  TKO  1/6 12.12.2009  Espoo, Suomi  0.40 Voitto  Damien Martin  pistevoitto 3/3  6 26.3.2010  Helsinki, Suomi  Voitto  Ruddy Encarnacion  pistevoitto 3/3  8 4.9.2010  Helsinki, Suomi  Voitto  Asan Yuseinov  RTD  6/8 27.11.2010  Helsinki, Suomi  3.00 Voitto  Stuart Green  pistevoitto 3/3  84.3.2011  Helsinki, Suomi  Voitto  John Nolasco pistevoitto 3/3  8 23.9.2011  Helsinki, Suomi  Voitto  Pasquale Di Silvio  pistevoitto 3/3  10 3.12.2011  Helsinki, Suomi  Voitto  Sarfo Tyson  TKO  1/10 31.3.2012  Espoo, Suomi  1.35 Voitto  Sherzodbek Mamadjanov  pistevoitto 3/3  8 31.5.2012  Ufa, Venäjä  Voitto  Paolo Gassani  TKO  1/12 8.12.2012  Espoo, Suomi  1.26 Voitto  Felix Lora  pistevoitto 3/3  12 9.3.2013  Espoo, Suomi  Voitto  Innocent Anyanwu  KO  5/8 17.8.2013  Savonlinna, Suomi  2.00 Voitto  Mzonke Fana  pistevoitto 3/3  12 7.12.2013  Espoo, Suomi   Voitto  Antonio De Vitis  RTD  8/12 9.5.2014  Espoo, Suomi  Häviö  Richar Abril  pistehäviö 2/3  12 20.9.2014  Helsinki, Suomi 114-114, 112-116, 111-117 Voitto  Olegs Vilcans  TKO  1/6 24.1.2015  Helsinki, Suomi  0.40 Voitto  Yvan Mendly  pistevoitto 3/3 12 25.4.2015  Helsinki, Suomi  116-112, 116-112, 117-111 Voitto  Ramaz Bebnadze  TKO 3/8 21.11.2015  Helsinki, Suomi  Voitto  Massimiliano Ballisai  pistevoitto 12 18.3.2016  Espoo, Suomi  118-110, 117-111, 118-110 Voitto  Christian Morales  pistevoitto 12 18.8.2016  Savonlinna, Suomi   EM-tittelin puolustus Voitto  Manuel Lancia  TKO 9/12 17.12.2016  Helsinki, Suomi  EM-tittelin puolustus Häviö  Fransesco Patera  pistehäviö 12 6.5.2017  Turku, Suomi  116-112, 112-116, 113-115 EM-tittelin puolustus Voitto  Fransesco Patera  pistevoitto 12 12.12.2017  Helsinki, Suomi  EM-titteliottelu Voitto  Frank Urquiaga  pistevoitto 12 11.8.2018  Savonlinna, Suomi  EM-tittelin puolustus, 116-112, 116-114, 115-113 Häviö  Teofimo Lopez  TKO  5/12 20.4.2019  New York, Yhdysvallat   Voitto  Berman Sanchez  pistevoitto 8 10.8.2019  Savonlinna, Suomi  80–73, 80–73, 79–73 

 Yksityiselämä 
Tatli on tunnustuksellinen muslimi. Hänellä on pikkuveli, Shukri.

Tatli sai puolisonsa kanssa pojan tammikuussa 2018 ja toisen lapsen, tytön elokuussa 2019. Tatli voitti ensimmäisenä urheilijana Tanssii tähtien kanssa -tanssiohjelman syksyllä 2018.

Lähteet
 Tatlin ammattilaisottelutilastot BoxRec-tietokannassa

Viitteet

Luokka:Suomalaiset nyrkkeilijät
Luokka:Suomen kosovolaiset
Luokka:Vuonna 1987 syntyneet
Luokka:Elävät henkilöt